**1. Milyen címet adna a ma érintőleg említett szakdolgozati témájának?**

Az internetes tartalomkezelő-rendszerek (CMS) biztonsági kihívásai és az ezekre vonatkozó megoldási stratégiák napjainkban<--ennyiből még nem derül ki, mi lesz az Ön fejlesztésének a tényleges iránya, mértéke, fókusza…

**2. Mi lenne az alcím?**

Fel lehet-e készülni a jövő digitális technológiai kihívásaira?<--túl általános

**3. Hogyan nézzen ki a cím angolul?**

Security challenges and resolution strategies for web content management systems (CMS) today.

**4. Mi legyen az alcím fordítása angolra?**

Can we prepare for the digital technology challenges of the future?

**5. Miként írná le kb. 1000 karakterben a dolgozat lényegét (vö. kivonat) = célok, célcsoportok, hasznosság, feladatok, motiváció**

A szakdolgozat célja, hogy bemutassa a népszerűbb tartalomkezelő-rendszerek biztonsági kihívásait, problémáit, melyek a legtöbb esetben rejtve maradnak a weboldalak látogatói előtt. <--ez eddig leíró cél, mely természetesen része egy fejlesztés-orientált szakdolgozat szakirodalmi fejezetének… vö.

<https://miau.my-x.hu/digeco/2020/2020osz/digeco_tdk_publication_ures.docx>

Megoldási stratégiákat mutatunk? (több szerzős lesz a mű?) be azon rendszergazdáknak, IT biztonsággal foglalkozó munkavállalóknak, akik felelősen végzik munkájukat és mindent megtesznek a biztonsági hiányosságok elkerüléséért, megoldásáért. 🡨ez még mindig elsődlegesen tudományos ismeretterjesztés, nem derült még ki a megoldandó probléma/kihívás és az elvégzendő feladatok mibenléte, vagyis a megoldás egyetlen paramétere sem…

Hasznos tippeket adunk (E/1!) a weboldalak üzemeltetését végző cégeknek, miképpen kerülhetik el az adatszivárgásokat és az emiatt kiszabható hatósági bírságokat. <--itt már felmerül, hogy a fejlesztés esetleg egy online szakértői rendszer lesz, ahol a felhasználó által megadott adatok alapján online diagnosztika (kockázat-profilírozás, kockázat-becslés, stb.) készül, s esetleg még a diagnózisokhoz tartozó terápiákra is javaslattétel születik… Ennek a szakértői rendszernek a fejlesztése reális szakdolgozati kihívás – még akkor is, ha ebben minden manuális szabályképzésre alapul és nincs benne MI…

Amennyiben Önt is érintette már biztonsági incidens, netán előre fel szeretne készülni minden eshetőségre…, ez a dolgozat Önnek szól. <--ez egy marketing kampányban szép mondat, egy semleges tényközlő dokumentumban kicsit stílus-tévesztett megfogalmazás…😊

Hasznosság (különösen ennek mértékére, forrásaira vonatkozó becslések)?

Motiváció?

**6. Hogyan néz ki angolul (abstract) a magyar kivonat?**

The aim of this thesis is to present the security challenges and problems of the most popular content management systems, which in most cases remain hidden from the visitors of websites. Solution strategies are presented for administrators and IT security staff who do their job responsibly and do their best to avoid and solve security vulnerabilities. We give useful tips to companies running websites on how to avoid data leaks and the resulting fines from the authorities. If you've been affected by a security incident or want to prepare in advance for any eventuality..., this is the essay for you.

Megjegyzés:

Az eredeti cím „Internetes tartalomkezelő-rendszerek biztonsági kihívásai napjainkban”, az alcím pedig „Fel lehet-e készülni a jövő digitális biztonsági kihívásaira?” volt, melynek finomításához az chatGPT-t vettem igénybe.

Az angol fordításhoz a deepl.com oldal segítéségét vettem igénybe.